Nobels fredspris 2009

Nobels fredspris 2009 ble tildelt USAs president Barack Obama «for hans ekstraordinære innsats for å styrke internasjonalt diplomati og mellomfolkelig samarbeid.»Nobels fredspris - Pristakere  Nobelkomiteen kunngjorde prisvinneren den 9. oktober 2009, en kunngjøring som kom i kjølvannet av Obamas promotering av atomnedrusting samt hans ønske om å gjenopprette internasjonale relasjoner, der han da spesielt refererte til den muslimske verden.Barack Obama wins the Nobel Peace Prize - The New York Times

Obama er den fjerde i rekken av amerikanske presidenter som mottar fredsprisen, etter Theodore Roosevelt (1906) og Woodrow Wilson, (1919) som mottok prisen da de var sittende presidenter, i tillegg til Jimmy Carter (2002) som fikk prisen etter endt regjering. Obama er for øvrig den første av disse som har mottatt prisen i løpet av sitt første regjeringsår.

Obama mottok prisen under Nobelseremonien i Oslo rådhus den 10. desember 2009, hvorpå han holdt en 36 minutter lang takketale.Accepting Peace Prize, Obama Evokes "Just War" – New York Times Obama har uttalt at pengeprisen på 10 millioner svenske kroner vil bli donert til veldedighet.

Nominasjon og kunngjøring
Det var totalt 205 nominasjoner for prisen i 2009, som blant annet inkluderte diverse kinesiske sivilrettighetsaktivister, og afrikanske og afghanske politikere.Nobel Peace prize seeks return to activist roots – Reuters Nobelkomiteens fem medlemmer, alle utpekt av Stortinget har som oppgave å velge ut hvem som skal motta prisen. Komiteens leder er Norges tidligere statsminister Thorbjørn Jagland. Vinneren ble annonsert uten forvarsel den 5. oktober 2009. Annonseringen møtte tidvis sterk kritikk, og Jagland ble sterkt kritisert for å være for tidlig ute med å gi prisen til Obama.– Nobel-flertallet argumenterte mot Obama – Dagbladet

Jagland på sin side uttalte at prisen ikke ble gitt til Obama for noe som muligens vil skje i fremtiden, men for hva han har gjort det siste året. Han fortsatte med at Nobelkomiteen håpte utmerkelsen ville hjelpe på hans fremtidige arbeid.

Seremoni og tale
Barack Obama mottok prisen i Oslo rådhus den 10. desember 2009. I en 36-minutters tale skrevet av Obama selv, og korrigert av hans personlige taleskrivere adresserte han spenningen mellom krig og fred, samt ideen om en «rettferdig krig».Accepting Peace Prize, Obama Evokes "Just War" – The New York Times Talen ble jevnt over godt mottatt blant amerikanere på begge sider av det amerikanske politiske spektret.Left and right, pundits applaud Obama Nobel Peace Prize speech – The Christian Science Monitor Talen ble karakterisert som «veldig amerikansk», og appellerte i høy grad til den amerikanske befolkningen.

Reaksjoner
I Norge
En spørreundersøkelse utført av Synovate på vegne av Dagbladet var 43 % av befolkningen positiv til å gi fredsprisen til Obama, mens 38 % mente det var feil. 19 % hadde ingen formening om saken. Spørreundersøkelsen viste at det også var en stor i meningene mellom aldre. Blant de over 60 år var 58 % for, mens kun 31 % var imot. Mens hos de mellom 18 og 29 år var kun 25 % for og 42 % imot.Norge er Obama-delt på midten – Dagbladet

Det var også delte meninger blant norske politikere. Statsminister Jens Stoltenberg kalte tildelingen «velfortjent»Her gratulerer Stoltenberg Obama - NRK Samtidig sa Siv Jensen, med støtte fra opposisjonen at «selv om Obama har tatt mange initiativ til fred burde komiteen ha ventet til man kunne se resultater».Siv Jensen: Svekker nobelprisen - VG Lederen i Rødt, Torstein Dahle uttalte at «tildelingen av prisen er en skandale», noe han begrunnet med Obamas krigsoperasjoner i Irak og Afghanistan.

I USA
Tildelingen av prisen ble i stor grad opplevd som uventet og kontroversiell i USA. The New York Times kalte tildelingen «en fantastisk overraskelse». Tildelingen mottok også kritikk, da mange mente at Obama ikke hadde gjort nok ennå for å sikre verdensfred.

Bildegalleri

Referanser

Eksterne lenker
 Nobels fredspris, offisielt nettsted 

Kategori:Nobels fredspris
Kategori:Barack Obama
Kategori:2009